CELEX: 32016R2045
Language: sl
Date: 2016-11-23 00:00:00
Title: Izvedbena uredba Komisije (EU) 2016/2045 z dne 23. novembra 2016 o spremembi Uredbe (EU) št. 37/2010 glede snovi gamitromicin (Besedilo velja za EGP )

24.11.2016   
            
            
               SL
            
            
               Uradni list Evropske unije
            
            
               L 318/3
            
         IZVEDBENA UREDBA KOMISIJE (EU) 2016/2045
   z dne 23. novembra 2016
   o spremembi Uredbe (EU) št. 37/2010 glede snovi gamitromicin
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 470/2009 Evropskega parlamenta in Sveta z dne 6. maja 2009 o določitvi postopkov Skupnosti za določitev mejnih vrednosti ostankov farmakološko aktivnih snovi v živilih živalskega izvora in razveljavitvi Uredbe Sveta (EGS) št. 2377/90 in spremembi Direktive 2001/82/ES Evropskega parlamenta in Sveta ter Uredbe (ES) št. 726/2004 Evropskega parlamenta in Sveta (1) in zlasti člena 14 v povezavi s členom 17 Uredbe,
   ob upoštevanju mnenja Evropske agencije za zdravila, ki ga je oblikoval Odbor za zdravila za uporabo v veterinarski medicini,
   ob upoštevanju naslednjega:
   
               (1)
            
            
               Člen 17 Uredbe (ES) št. 470/2009 določa, da je treba z uredbo določiti mejne vrednosti ostankov (v nadaljnjem besedilu: MRL) za farmakološko aktivne snovi, ki so namenjene uporabi v Uniji v zdravilih za uporabo v veterinarski medicini za živali za proizvodnjo živil ali v biocidnih proizvodih, ki se uporabljajo v živinoreji.
            
         
               (2)
            
            
               V razpredelnici 1 Priloge k Uredbi Komisije (EU) št. 37/2010 (2) so določene farmakološko aktivne snovi in njihova razvrstitev glede MRL v živilih živalskega izvora.
            
         
               (3)
            
            
               Gamitromicin je že vključen v navedeno razpredelnico kot dovoljena snov za maščevje, jetra in ledvice goveda, razen za živali, katerih mleko je namenjeno za prehrano ljudi, ter mišičje, kožo in maščevje, jetra in ledvice prašičev.
            
         
               (4)
            
            
               Evropski agenciji za zdravila (v nadaljnjem besedilu: EMA) je bil predložen zahtevek za razširitev obstoječega vnosa za gamitromicin na ovce.
            
         
               (5)
            
            
               V skladu s členom 5 Uredbe (ES) št. 470/2009 mora EMA preučiti, ali se lahko MRL, ki so za neko farmakološko aktivno snov v posameznem živilu že določene, uporabijo tudi za drugo živilo, pridobljeno iz iste živalske vrste, oziroma ali se lahko MRL, ki so za neko farmakološko aktivno snov že določene za eno ali več živalskih vrst, uporabijo tudi za druge živalske vrste.
            
         
               (6)
            
            
               EMA je menila, da je ekstrapolacija razširjenega vnosa za gamitromicin na vse prežvekovalce, razen goveda, primerna.
            
         
               (7)
            
            
               Uredbo (EU) št. 37/2010 bi bilo zato treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za zdravila za uporabo v veterinarski medicini –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 37/2010 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 152, 16.6.2009, str. 11.
   
      (2)  Uredba Komisije (EU) št. 37/2010 z dne 22. decembra 2009 o farmakološko aktivnih snoveh in njihovi razvrstitvi glede mejnih vrednosti ostankov v živilih živalskega izvora (UL L 15, 20.1.2010, str. 1).
   
      PRILOGA
      V razpredelnici 1 Priloge k Uredbi (EU) št. 37/2010 se vnos za snov „gamitromicin“ nadomesti z naslednjim:
      
         
                     Farmakološko aktivna snov
                  
                  
                     Marker ostanek
                  
                  
                     Živalska vrsta
                  
                  
                     MRL
                  
                  
                     Ciljna tkiva
                  
                  
                     Druge določbe (v skladu s členom 14(7) Uredbe (ES) št. 470/2009)
                  
                  
                     Terapevtska razvrstitev
                  
               
                     „gamitromicin
                  
                  
                     gamitromicin
                  
                  
                     vsi prežvekovalci, razen goveda
                  
                  
                     50 μg/kg
                  
                  
                     mišičje
                  
                  
                     Ni za uporabo pri živalih, katerih mleko je namenjeno za prehrano ljudi.
                  
                  
                     učinkovine proti infekcijam/antibiotiki“
                  
               
                     50 μg/kg
                  
                  
                     maščevje
                  
               
                     300 μg/kg
                  
                  
                     jetra
                  
               
                     200 μg/kg
                  
                  
                     ledvice
                  
               
                     govedo
                  
                  
                     20 μg/kg
                  
                  
                     maščevje
                  
               
                     200 μg/kg
                  
                  
                     jetra
                  
               
                     100 μg/kg
                  
                  
                     ledvice
                  
               
                     prašiči
                  
                  
                     100 μg/kg
                  
                  
                     mišičje
                  
                  
                     NI VNOSA
                  
               
                     100 μg/kg
                  
                  
                     koža in maščevje v naravnem razmerju
                  
               
                     100 μg/kg
                  
                  
                     jetra
                  
               
                     300 μg/kg
                  
                  
                     ledvice